Eelnõu

NARVA LINNAVALITSUS

PROTOKOLLILINE OTSUS

Linnavara (Puškini 23a) tasuta kasutusse andmine
Asjaolud ja senine käik.
Narva Linnavalitsusse 21.12.2011. a laekus eraõiguslikult MTÜ-lt „Loomingulise arengu ja vaba aja veetmise keskus Gagarini“ (reg80228237) poolt initseeritud Narva volikogu otsuse eelnõu „Linnavara (Puškini 23a) tasuta kasutusse andmine“. Eelnõu toetuseks esitati Narva elanike poolt antud allkirjad  110 lehel,  ja digitaalselt ühel diskil, kokku 1121 allkirjaga. Küsimus esitati lahendamiseks Linnavara- ja Majandusametile. Esitatud allkirju kontrolliti valikuliselt allkirjalehtedel nr 3, 23, 38, 41, 62, 78, 86 ja kõik digitaalsed kokku 89 isiku poolt antud allkirja. Antud allkirjadest ei olnud kantud Narva valijate nimekirja 2 isikut (nooremad kui 18.a.) 4 isiku puhul ei õnnestunud tuvastada allkirjastajat ja 1 digiallkirjana esitatud failil allkiri puudus. Kokku ei olnud valimis pädevaid allkirju 7 (so ca 8%). Seaduses ettenähtud algatajate arv on seega ületatud. 
.

Küsimus oli arutusel 06.12.2011. a Narva Linnavolikogu hariduskomisjoni koosolekul. Komisjon otsustas toetada MTÜ Gagarin Keskus taotlust ning ühtlasi pöörduda linnavarakomisjoni poole arvutuste (keskuse kulud ja tulud) tegemise palvega.

Arenduse ja Ökonoomika Amet oma kirjaga 18.07.2011.a nr 1-13/5314-2 toetab „… vaba õpetuse  ja käsitöö maja loomist Narvas, kuid ei saa anda hinnangut MTÜ-le … keskuse Gagarin üürile üleandmise hoone kohta aadressil Aleksander Puškini tn. 23a, sest see ei ole ameti pädevuses.“

Kultuuriosakond oma kirjas 03.08.2011 nr 3.1-14/5312-2 leidis, et „—Narva vaba õpetuse ja käsitöö maja loomine Narva linnas on otstarbekas ja vajalik“, kuid „…hoone (aadressil A.Puškini 23a) üürile andmise küsimust tuleb arutada bilansi omanikuga (Narva Linnavalitsuse Linnavara- ja Majandusamet).“ Lisakas antakse lubadus  „Teie huvi korral olema valmis arutada Narva Linnavalitsuse Kultuuriosakonna allasutuste bilansis (koostöös asutuste administratsiooniga) olevate ruumide üürile andmise küsimust.“

Linnavara- ja Majandusamet oma kirjaga 10.01.2012 nr 2-6/10452-2 ei toeta linnavara (Aleksander Puškini 23a hoone) andmist MTÜ Loomingulise arengu ja vaba aja veetmise keskus Gagarinile kuna hoone on planeeritud erastada 2012.a.
Küsimus oli arutelul Narva Linnavolikogu linnavarakomisjoni istungil 9.12.2011.aastal. Komisjon ei toetanud taotlust. Komisjon otsustas:“ …. leida Narva Linnavalitsusel J. Raua MTÜ-le teise  linnas asuva ruumi ja võimaldada see MTÜ-le renditasu eest.“

Läbirääkimistel Linnavalitsuses on MTÜ Gagarini keskusele pakutud ruume ka Aleksander Puškini tn 5 (endised panga ruumid),  Paul Kerese tn 20 (endine haridusosakond), 26.Juuli tn 9 (endine 12. Keskkool). Keskus on neist loobunud ilma tõsiseltvõetavaid põhjusi nimetamata Ka ei nähtu seletuskirjast kuidas kavatseb keskus täita omafinantseerimise nõuet..  Linnavalitsus on seisukohal, et MTÜ Gagarin Keskus ei suuda hoonet ülal pidada, ja ei toeta hoone Puškini 23a tasuta kasutusseandmist vaid eeldab selle erastamist. 
Narva Linnavalitsus o t s u s t a b:
Esitada Narva Linnavolikogule Narva linnaelanike poolt algatatud küsimus lahendamiseks, kuid ei toeta MTÜ Loomingulise arengu ja vaba aja veetmise keskus Gagarin taotlust.

